钦定古今图书集成/方舆汇编/职方典/第1294卷 > 《燕泉》鲁铎
## 钦定古今图书集成/方舆汇编/职方典/第1294卷 > 《燕泉》鲁铎

“《山堂》古书带新注，时时传向人间去。山中有水名燕
泉，护绕山人著书处。堂前洗砚动回塘，墨渖涓涓欲
滥觞。积流到海变海色，河伯天吴惊大方。山人为霖
蹑台省，手挹芝瓢入苍冥。槁枯萎薾足沾濡，困暍沉
痾快凉冷。忽接泉头书满架，莲开鱼泳近横槎。眼前
用世功已就，镜里流年鬓未华。试问登崇何岁月，童”
年文击南宫节。今古勋庸校蚤迟，燕泉大与磻溪别。